
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS

SPRENDIMO 
„DĖL D. B. NEATLEIDIMO NUO 2024 METŲ ŽEMĖS MOKESČIO“ PROJEKTO
AIŠKINAMASIS RAŠTAS

2024 m. lapkričio 19 d.
Šiauliai

Parengto sprendimo projekto tikslai ir uždaviniai.
Šiuo sprendimo projektu siūloma Šiaulių miesto savivaldybės tarybai:
Neatleisti Šiaulių miesto savivaldybės biudžeto sąskaita D. B. nuo 58,00 Eur dydžio 2024 metų žemės mokesčio už 0,12450 ha ploto žemės sklypą adresu (duomenys neskelbtini), Šiaulių m. (unikalus Nr. (duomenys neskelbtini) ir 0,00754 ha ploto žemės sklypą adresu (duomenys neskelbtini), Šiaulių m. (unikalus Nr. (duomenys neskelbtini).

Vadovaujantis Lietuvos Respublikos žemės mokesčio įstatymo 8 straipsnio 3 dalimi, Savivaldybių tarybos turi teisę savo biudžeto sąskaita sumažinti mokestį arba visai nuo jo atleisti. Šio straipsnio 3 dalyje numatytos lengvatos taikomos atitinkamuose savivaldybių tarybų sprendimuose nustatyta tvarka (Žemės mokesčio įstatymo 8 str. 5 d.).
Šiaulių miesto savivaldybės taryba, vadovaudamasi Lietuvos Respublikos žemės mokesčio įstatymu ir kitais teisės aktais 2016 m. rugpjūčio 25 d. sprendimu Nr. T-329 „Dėl Mokesčių lengvatų teikimo taisyklių patvirtinimo“ patvirtino Mokesčių lengvatų teikimo taisykles (toliau – Taisyklės) (suvestinė redakcija nuo 2024-01-02), kuriomis vadovaujasi taikydama mokesčių lengvatas fiziniams ir juridiniams asmenims. 
D. B. (toliau – pareiškėjas) 2024-10-28 kreipėsi į Šiaulių miesto savivaldybės administraciją, prašydamas atleisti jį nuo 58,00 Eur žemės mokesčio už 2024 metus mokėjimo. Rašte pareiškėjas nurodė, kad yra neįgalus, gauna mažas pajamas, todėl neturi galimybės sumokėti žemės mokesčio.  Kartu su prašymu, pareiškėjas pateikė Neįgaliojo pažymėjimą, iš kurio matyti, kad pareiškėjui nustatytas 55 proc. darbingumo lygis.
Taisyklių 8.1 papunktyje nustatyta, kad mokesčių lengvatos fiziniams asmenims gali būti teikiamos dėl sunkios materialinės padėties (gavus Savivaldybės mero potvarkiu sudarytos Šiaulių miesto savivaldybės paramos teikimo komisijos (piniginei socialinei paramai išimties tvarka) (toliau – Paramos teikimo komisija) rekomendaciją, kuri rengiama atsižvelgiant į mokesčio mokėtojo ir jo šeimos valdomų turtinių vienetų skaičių, šeimos narių mėnesio pajamas ir kt.), kai mokesčio suma yra 30 eurų ar didesnė, fizinio asmens kiekvieno šeimos nario mėnesio pajamos yra mažesnės už dvigubą valstybės remiamų pajamų dydį, mokesčio mokėtojui ir jo šeimai priklauso ne daugiau negu vienas žemės sklypas, kurio naudojimo būdas – gyvenamosios teritorijos ar vienbučių ir dvibučių gyvenamųjų pastatų teritorijos, ir kai yra bent vienas iš šių kriterijų:
8.1.1. mokesčio mokėtojo šeimoje yra asmenų, kuriems nustatytas 0–40 procentų darbingumo lygis ir jo šeimoje apmokestinamo laikotarpio pradžioje nėra darbingų asmenų;
8.1.2. mokesčio mokėtojui sukako senatvės pensijos amžius ir jo šeimoje apmokestinamo laikotarpio pradžioje nėra darbingų asmenų;
8.1.3. mokesčio mokėtojas ne mažiau kaip vienus metus yra socialinės pašalpos gavėjas;
8.1.4. mokesčio mokėtojas yra nepilnametis ir jo šeimoje apmokestinamo laikotarpio pradžioje nėra darbingų asmenų (prie darbingų asmenų nepriskiriami mokyklų mokiniai ir aukštųjų mokyklų studentai, studijuojantys pagal dieninių ir nuotolinių studijų programų formas, bet ne ilgiau, negu jiems sukaks 24 metai);
8.1.5. mokesčio mokėtojo šeima yra laikoma gausia šeima, auginančia ar globojančia 3 ar daugiau vaikų ir jos šeimoje apmokestinamo laikotarpio pradžioje nėra darbingų asmenų;
8.1.6. mokesčio mokėtojas vienas augina neįgalų vaiką ar slaugo artimą giminaitį, kuriam yra mokamos slaugos ar priežiūros (pagalbos) išlaidų tikslinės kompensacijos, ar jis įstatymų nustatyta tvarka paskirtas fizinio asmens, pripažinto neveiksniu tam tikroje srityje, globėju;
8.1.7. mokesčio mokėtojas vienas augina vaiką (-us), kuriam (-iems) yra nustatytas išlaikymas, ir išnaudotos galimybės jį gauti, o jo šeimoje apmokestinamo laikotarpio pradžioje nėra darbingų asmenų.
Vadovaujantis Taisyklių 22 punktu, Ekonomikos skyrius pareiškėjo prašymą nagrinėti perdavė Paramos teikimo komisijai (2024-10-29 raštas Nr. SE-475).
Šiaulių miesto savivaldybės administracijos Socialinių išmokų ir kompensacijų skyrius 2024-11-15 raštu Nr. SSP-5136 „Dėl rekomendacijos pateikimo“ informavo Ekonomikos skyrių, kad Paramos teikimo komisija (piniginei socialinei paramai išimties tvarka) išnagrinėjusi pareiškėjo prašymą, nustatė, kad nuo 2023-11-16 iki 2025-11-22 pareiškėjui nustatytas 55 proc. darbingumas, mokama netekto darbingumo pensija po 168,96 Eur per mėnesį ir vienišo asmens išmoka po 38,23 Eur per mėnesį. Užimtumo tarnyboje pareiškėjas buvo registruotas nuo 2022-03-07 iki 2023-03-27 (asmens pageidavimu darbo paieška nutraukta), vėl registravosi 2023-04-13 ir yra registruotas iki šiol. Pareiškėjas Lietuvoje darbinės veiklos nevykdo nuo 2001-05-28. Socialinė pašalpa buvo mokėta iki 2023-08-01. Dėl kompensacijos už būsto šildymą, kai naudojamas kietas kuras, pareiškėjas kreipėsi 2023 m. lapkričio mėnesį, tačiau ji nebuvo skirta, nes jo turimo turto vertė viršijo valstybės nustatytą turto vertės normatyvą. Daugiau pareiškėjas dėl socialinės pašalpos ar kompensacijų skyrimo nesikreipė. VĮ Registrų centro duomenimis, pareiškėjui nuosavybės teise priklauso žemės sklypas, gyvenamasis namas su statiniais adresu (duomenys neskelbtini), Šiauliuose (įsigytas 2015-11-19), ir žemės sklypo, gyvenamojo namo su statiniais 1/10 dalis esančio (duomenys neskelbtini), Šiauliuose (paveldėtas 2007-06-05). Pirmuoju nurodytu adresu pareiškėjas deklaruoja gyvenamąją vietą nuo 2022-03-07. Tame pačiame name nuo 2019-06-27 deklaruoja gyvenamąją vietą ir gyvena M. R., su kuria, anot pareiškėjo, bendro ūkio neveda.
Paramos teikimo komisija, atsižvelgdama į surinktą informaciją, t. y., kad pareiškėjui priklauso ne vienas nekilnojamojo turto vienetas, ir jis neatitinka nei vieno Taisyklių 8.1 papunktyje nustatyto kriterijaus – jam nustatytas 55 proc. darbingumas (turi būti nustatytas 0-40 procentų darbingumo lygis), pareiškėjas nėra socialinės pašalpos gavėjas ir pan., rekomendavo jo neatleisti nuo 2024 metų žemės mokesčio sumokėjimo (2024-11-14 protokolas Nr. PRP-45).
Savivaldybės tarybos sprendimo projektas parengtas atsižvelgiant į Paramos teikimo komisijos rekomendaciją (Taisyklių 23 punktas).

Dabartinis sprendimo projekte aptariamų klausimų reguliavimas.
Sprendimo projekte aptariami klausimai reguliuojami Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos žemės mokesčio įstatymo 8 straipsnio 3 ir 5 dalimis, Mokesčių lengvatų teikimo taisyklių, patvirtintų Šiaulių miesto savivaldybės tarybos 2016 m. rugpjūčio 25 d. sprendimo Nr. T-329 „Dėl Mokesčių lengvatų teikimo taisyklių patvirtinimo“ 1 punktu, 8.1 papunkčiu.

Sprendimo projekte numatytos naujos teisinio reglamentavimo nuostatos. 
Sprendimo projektu naujų teisinių reglamentavimo nuostatų nenumatoma. 
Sprendimu įgyvendinama LR Vietos savivaldos įstatymu Savivaldybės tarybai suteikta išimtinė kompetencija – sprendimų teikti įstatymais nustatytų mokesčių lengvatas savivaldybės biudžeto sąskaita priėmimas. 

Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus sprendimą teigiamos pasekmės – priėmus sprendimą, bus įgyvendintos Mokesčių lengvatų teikimo taisyklėse numatytos nuostatos.
Neigiamos pasekmės – mažas pajamas gaunančiam fiziniam asmeniui nebus suteikta prašoma mokesčio lengvata.

Priėmus sprendimą, keičiami ar pripažįstami negaliojančiais teisės aktai.
Priėmus sprendimą, keičiamų ar panaikinamų galiojančių Savivaldybės teisės aktų nėra.

Sprendimui įgyvendinti reikalingi priimti papildomi teisės aktai.
Papildomų teisės aktų sprendimo įgyvendinimui priimti nereikia.

Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti papildomų lėšų nereikia. 

Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).


Sprendimo projektą parengė Šiaulių miesto savivaldybės administracijos Ekonomikos skyrius. Ekonomikos skyriaus vedėja – Aistė Petkuvienė. Tiesioginis rengėjas – vyr. specialistė, Brigita Mareckienė, tel. +370 41 383437. Projekto iniciatoriai: Pareiškėjas, Paramos teikimo komisija, Ekonomikos skyrius.

Numatomo teisinio reguliavimo poveikio vertinimo rezultatai.
Neatlikta ir nenumatyta.


Skyriaus vedėja				       				          Aistė Petkuvienė 



